Source: https://osasto013.sahkoliitto.fi/lakkotoimikunta/
Timestamp: 2019-12-06 23:25:04+00:00
Document Index: 22868230

Matched Legal Cases: ['kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n']

Lakkotoimikunta - Hyvinkään Sähköalantyöntekijäin Ammattiosasto Ry 013
Tapahtumat v.2019
Yhteystiedot v.2019
Työhuonekunnat v.2019
Osaston Jäsenedut 2019
Osasto-opas 2019
Hyvinkään Sähköalantyöntekijäin ammattiosasto ry. 013 perustanut Lakkotoimikunnan ja valmistautuu 5.12 alkavaan sopimusala 013 lakkoon.
- Lakkotoimikunnan ensimmäinen kokous on pidetty 13.11 ja tarvittavat toimenpiteet on aloitettu.
-lakkotoimikunta siirtänyt seuraavan kokouksen 49vko alkuun johtuen elinkeinoministeriön päätöksestä siirtää lakkoa 2vko eteenpäin
- Seuraava kokous on 49vko:n alussa
- Lisätietoja tarvittaessa:
ammattiosasto013@gmail.com
Aluelakkotoimikunta hoitaa tietyn alueen lakkoon liittyviä tehtäviä. Tällaisia tehtäviä ovat mm.yhteydenpito lakossa olevien toimipaikkojen luottamusmiehiin ja yhdyshenkilöihin
Työtaisteluohje.pdf (3.3 MB)
Työtaisteluohje
tiedote.pdf (158 kB)
Tiedote sopimusalat 013 ja 012 ja 016
Lakkoavustusten hakeminen ja maksaminen
Lakossa olevat jäsenet hakevat lakkoavustuksen jäsenen sähköisen asioinnin kautta. Pääset sinne klikkaamalla tästä tai etusivun Liiton muut verkkopalvelut -valikon kautta. Palvelua suositellaan käytettäväksi muilla selaimilla kuin Internet Explorerilla.
HUOM! Käy kirjautumassa sähköiseen asiointiin ja korjaa tietosi hyvissä ajoin. Jos kirjautumisessa on ongelmia, ne saadaan korjattua ennen varsinaisten lakkoavustusten jättöpäivää. Näin vältetään puhelinpalvelujen ruuhkautuminen ja lakkoavustusten viivästyminen.
Lakkoavustusten hakupalvelu tulee näkyviin jäsenen sähköisen asiointipalvelun etusivulle 11.12.2019.
Lakkoavustusten haku- ja maksupäivät ovat:
Lakkoviikko
Ensimmäinen hakuaika
5.–11.12.2019
11.–13.12. klo 12.00
12.–18.12.2019
18.–20.12. klo 12.00
19.12.–25.12.2019
25.–27.12. klo 12.00
26.12.2019–2.1.2020
2.–3.1.2020 klo 12.00
Lakkoavustuksen voi hakea myöhemminkin, mutta luettelon maksupäivät toteutuvat vain, jos noudatetaan hakuaikoja.
9.–11.12.2019 järjestettäviä lakkoja koskevaa lakkoavustusta voi hakea heti lakon päättymisen jälkeen.
Lakkoavustusta haetaan niiltä päiviltä, jotka muutoin olisivat työvuorolistan mukaisia työpäiviä, ja arkipyhiltä, jotka työehtosopimuksen mukaan olisivat työnantajan korvattavia.
Sähköliitto oudoksuu työministerin toimintaa lakkonsa siirrossa
Työ- ja elinkeinoministeri Timo Harakka siirsi 15. marraskuuta päätöksellään Sähköliiton teollisuuteen 21. marraskuuta alkavaksi ilmoitettua lakkoa kahdella viikolla. Perusteena siirrolle ministeriön ilmoituksessa mainittiin, että lakko alkaessaan kohdistuisi yhteiskunnan kannalta elintärkeisiin toimintoihin ja vahingoittaisi huomattavasti yleistä etua. Siirtämisellä varattiin ministeriön mukaan samalla riittävästi aikaa sovittelua varten.
– Pidän lakon siirron perusteita varsin erikoisina, kun huomioidaan, että sovittelua ei ole kunnolla edes yritetty, kertoo Sähköliiton puheenjohtaja Sauli Väntti.
Siirtoaikana valtakunnansovittelija Vuokko Piekkala on kutsunut osapuolet sovitteluun vain kahteen lyhyeen tapaamiseen.
Sovitteluissa Teknologiateollisuus ry on esiintynyt edelleen uhmakkaasti eikä ole halunnut sopia työriitaa Sähköliiton kanssa. Työnantajajärjestö on sen sijaan laittanut liikkeelle eriskummallisen oloisen tiedotteen, jolla se pyrkii vaikuttamaan Sähköliiton jäseniin työpaikoilla ohi sovitteluprosessin.
Lakko alkaa ylihuomenna torstaina 5. joulukuuta kello 6. Osassa tehtaita alasajo joudutaan aloittamaan jo huomenna keskiviikkona, esimerkiksi Bolidenin tehtaalla Kokkolassa.
– Pidämme täysin käsittämättömänä, että Teknologiateollisuus ry:n ideologinen sota Sähköliittoa ja sähköasentajia vastaan on saanut näin suuret mittasuhteet. Asian sopiminen olisi varsin helppoa ja kustannusneutraalia, Väntti jatkaa viitaten Sähköliiton eilen esittämään ratkaisumalliin.
https://www.sahkoliitto.fi/ajankohtaista/sahkoliitto-oudoksuu-tyoministerin-toimintaa-lakkonsa-siirrossa
Valtakunnansovittelija Vuokko Piekkala on sovitellut teollisuuden työtaistelu-uhkaa kolmesti ilman merkittävää lähentymistä. Viimeksi osapuolet tapasivat viime viikon keskiviikkona. Silloin sovittelija totesi, ettei hän voi jättää sovintoesitystä vielä tässä vaiheessa. Uutta sovitteluajankohtaa ei sovittu
https://www.sahkoliitto.fi/ajankohtaista/sahkoliitto-tarjoaa-teknologiateollisuus-rylle-tyorauhaa-vastineeksi-sopimuksesta
Teollisuuden työtaistelu-uhan sovittelua jatkettiin, uutta aikaa ei sovittu
Valtakunnansovittelija Vuokko Piekkala jatkoi tänään Sähköliiton, Teknologiateollisuus ry:n ja Teollisuusliitto ry:n välisen kiistan sovittelua. Paikalla olivat Sähköliiton ja työnantajaliiton edustajat.
Rakentavasta näkemyksienvaihdosta huolimatta ratkaisun syntyminen on yhä kaukana. Sovittelija katsoi, ettei voi jättää sovintoesitystä vielä tässä vaiheessa. Uutta sovitteluaikaa ei sovittu.
Sähköliiton työnseisauksen on määrä alkaa 5. joulukuuta 12 Teknologiateollisuus ry:n jäsenyrityksessä vastalauseena jäsenten työehtojen halpuuttamispyrkimyksille. Sähköliitto haluaa turvata jäsentensä aseman ja edustuksen teollisuuden työpaikoilla.
Ylityökielto on voimassa 13 Teknologiateollisuus ry:n jäsenyrityksessä.
https://www.sahkoliitto.fi/ajankohtaista/teollisuuden-tyotaistelu-uhan-sovittelua-jatkettiin-uutta-aikaa-ei-sovittu
Teollisuuden työtaistelu-uhan sovittelu jatkui, uusi aika keskiviikkona
Valtakunnansovittelija Vuokko Piekkala tapasi tänään teollisuuden työtaistelu-uhan tiimoilta Sähköliiton, Teknologiateollisuus ry:n ja Teollisuusliitto ry:n edustajia.
Osapuolet ovat yhä kaukana ratkaisun syntymisestä.
Sovittelu jatkuu keskiviikkona 27. marraskuuta.
Sähköliittolaisten työnseisauksen Teknologiateollisuus ry:n 12 jäsenyrityksessä on määrä alkaa 5. joulukuuta kello 6. Parhaillaan työnantajaliiton 13 jäsenyrityksessä on ylityökielto.
Työ- ja elinkeinoministeriö ilmoitti viikko sitten siirtävänsä lakon alkamista kahdella viikolla. Alun perin lakon piti alkaa 21. marraskuuta. Ministeriöllä on lakiin perustuva oikeus siirtää lakkoa valtakunnansovittelijan pyynnöstä, mikäli se kohdistuu yhteiskunnan elintärkeisiin toimintoihin ja vahingoittaa yleistä etua. Viimeksi ministeriö on turvautunut siirtämiseen kaksi vuotta sitten Ammattiliitto Pron lentoalan lakon yhteydessä.
https://www.sahkoliitto.fi/ajankohtaista/teollisuuden-tyotaistelu-uhan-sovittelu-jatkui-uusi-aika-keskiviikkona
Teollisuuden työnseisaus kestääkin ensi vuoden puolelle
Sähköliiton, Teknologiateollisuus ry:n ja Teollisuusliitto ry:n edustajat ovat tänään selvitelleet valtakunnansovittelijan johdolla, mitä työ- ja elinkeinoministeriön päätös siirtää Sähköliiton työnseisausta merkitsee lakon kestolle ja alkamisajankohdalle.
Työriitalain pykälä on tulkinnanvarainen, ja siksi asiasta on ollut epätietoisuutta. Nyt vahvistettu tieto on, että työnseisaus alkaa 12 Teknologiateollisuus ry:n jäsenyrityksessä 5. joulukuuta kello 6 ja päättyy alkuperäisen työtaisteluilmoituksen mukaan neljän viikon kuluttua. Se tarkoittaa, että työnseisaus päättyy 2. tammikuuta kello 22.
Sähköliitto voi siirtää työnseisauksen alkamista yksipuolisesti kolmella vuorokaudella ilmoittamalla siitä osapuolille määräajassa eli kolmea vuorokautta ennen ministeriön päättämän kieltoajan päättymistä.
https://www.sahkoliitto.fi/ajankohtaista/teollisuuden-tyonseisaus-kestaakin-ensi-vuoden-puolelle
TEM siirtää Sähköliiton teollisuuden työtaistelua
Työ- ja elinkeinominsteriö on tänään ilmoittanut, että Sähköliiton teollisuuteen julistama työnseisaus siirtyy 5. joulukuuta kello 6 saakka.
Ministeriö perustelee, että työnseisaus kohdistuisi yhteiskunnan elintärkeisiin toimintoihin ja vahingoittaisi yleistä etua, eikä kiistakysymysten ratkaisemiseen ole riittävästi aikaa ennen työnseisauksen alkamista. Lakon piti alkaa torstaina 21. marraskuuta kello 6.
Ministeriön päätös perustuu työriitojen sovittelusta annettuun lakiin.
Kiistan sovittelua Sähköliiton, Teknologiateollisuus ry:n ja Teollisuusliitto ry;n kesken jatketaan lähiaikoina valtakunnansovittelijan johdolla.
https://www.sahkoliitto.fi/ajankohtaista/tem-siirtaa-sahkoliiton-teollisuuden-tyotaistelua
Teknologiateollisuuden työtaistelu-uhan sovittelu alkaa huomenna
Valtakunnansovittelija Vuokko Piekkala on kutsunut teollisuuden työtaistelu-uhan osapuolet sovitteluun huomenna torstaina 14. marraskuuta. Sähköliiton työnseisauksen työnantajaliitto Teknologiateollisuuden 12 jäsenyrityksessä on määrä alkaa viikon kuluttua, torstaina 21. marraskuuta kello 6.
Parhaillaan Teknologiateollisuuden 13 jäsenyrityksessä on Sähköliiton julistama ylityökielto, jossa ovat mukana kaikilla työehtosopimuksilla työskentelevät sähköliittolaiset.
Myös työnseisaukseen osallistuisivat kaikilla työehtosopimuksilla kyseisissä viennin kannalta keskeisissä yrityksissä työskentelevät sähköliittolaiset.
https://www.sahkoliitto.fi/ajankohtaista/teknologiateollisuuden-tyotaistelu-uhan-sovittelu-alkaa-huomenna
Teollisuutta uhkaa neljän viikon työtaistelu, ylityökielto alkaa huomenna
https://www.sahkoliitto.fi/ajankohtaista/teollisuutta-uhkaa-neljan-viikon-tyotaistelu-ylityokielto-alkaa-huomenna
Ajatuksia tulevasta lakosta
P.L 12.11.2019 klo 10:42
Tuleva lakko
© 2019 Hyvinkään Sähköalantyöntekijäin Ammattiosasto Ry 013